01989A0315(01) — FI — 21.09.2017 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B Euroopan talousyhteisön ja Kanadan välinen SOPIMUS alkoholijuomien kaupasta (EUVL L 071 15.3.1989, s. 42)

Muutettu:









▼B

Euroopan talousyhteisön ja Kanadan välinen

SOPIMUS

alkoholijuomien kaupasta







EUROOPAN TALOUSYHTEISÖ ja KANADAN HALLITUS, jäljempänä ”sopimuspuolet”, jotka KATSOVAT, että niillä on samat tullitariffeja ja kauppaa koskevan yleissopimuksen mukaiset oikeudet ja velvollisuudet toisen sopimuspuolen alueelta peräisin oleville tuotteille myönnettävän kohtelun, ja erityisesti alkoholijuomille myönnettävän kohtelun osalta, OTTAVAT HUOMIOON GATTin (tullitariffeja ja kauppaa koskeva yleissopimus) erityisryhmän, joka päättää Kanadassa alkoholijuomien kaupan pitämisestä vastaavien maakunnallisten toimielinten tuonnin, jakelun ja myynnin käytännöstä, havainnot ja johtopäätökset, HALUAVAT ratkaista alkoholijuoma-alaa koskevat erimielisyytensä ja varmistaa kansainvälisten oikeudellisten velvollisuuksien noudattamisen, tunnustaen samalla, että rakenteellisia mukautuksia tarvitaan tilapäisesti, PYRKIVÄT varmistamaan, että nykyiset Euroopan yhteisöstä peräisin olevien alkoholijuomien myyntiä suosivat toimenpiteet eivät muuttuisi rajoittavammiksi, OVAT SOPINEET SEURAAVAA:







1 artikla

Määritelmät

Tässä sopimuksessa:

”perushinnalla” tarkoitetaan Kanadan toimivaltaisille viranomaisille alkoholijuomien kuormauksesta aiheutuneita kuluja, joihin voi sisältyä vähittäiskaupan kulut ja;

▼M1 —————

▼B

”Kanadan toimivaltaisilla viranomaisilla” tarkoitetaan mitä tahansa hallitusta, komissiota tai neuvostoa taikka mitä tahansa muuta hallinnollista elintä, jolla on lain mukainen oikeus valvoa tislattujen alkoholijuomien, viinin ja oluen myyntiä;

”vähittäiskaupan kuluilla” tarkoitetaan alkoholijuomien ostosta, varastoinnista, myyntipisteeseen tapahtuvasta toimituksesta, käsittelystä ja myynnistä aiheutuneita tarkastettuja kuluja;

▼M1

”palvelukustannusten erolla” tarkoitetaan määrää, jonka tuontituotteeseen liittyvien palvelujen kustannukset eroavat kotimaiseen tuotteeseen liittyvien palvelujen kustannuksista;

▼B

”yhteisöllä” tarkoitetaan Euroopan talousyhteisöä;

”luettelosta poistamisella” tarkoitetaan tuotteen poistamista luettelosta;

”tislatuilla alkoholijuomilla” tarkoitetaan viinoja, likööreitä ja muita väkeviä alkoholijuomia;

▼M1 —————

▼B

”luetteloon merkitsemisellä” tarkoitetaan Kanadan toimivaltaisen viranomaisen päätöstä siitä, salliiko se tietyn merkkisten tai tiettyä valikoimaa olevien tislattujen alkoholijuomien, viinien tai oluiden myynnin myyntipisteissään;

”korotuksella” tarkoitetaan summaa, joka lisätään perushintaan sekä sovellettaviin tulleihin ja maksuihin vähittäismyyntihinnan vahvistamiseksi;

▼M1 —————

▼B

”toimenpiteellä” tarkoitetaan mitä tahansa lainsäädäntöä, sääntelyä, käsittelyä, määräystä tai käytäntöä;

▼M1 —————

▼B

”Kanadan tuotteella” tarkoitetaan vastaavasti Kanadassa valmistettuja, pullotettuja tai pakattuja tislattuja alkoholijuomia, viinejä ja oluita;

”yhteisön tuotteella” tarkoitetaan vastaavasti yhteisön tullialueella valmistettuja tislattuja alkoholijuomia, viinejä ja oluita;

▼M1

”vähittäiskaupalla” tarkoitetaan alkoholijuomien toimittamista loppukuluttajalle tai myyntiä ravintolalle, baarille, klubille tai muulle laitokselle, jolla on anniskelulupa;

▼M2

”toimivaltaisilla viranomaisilla” tarkoitetaan sopimuspuolen hallitusta, komissiota tai neuvostoa taikka muuta hallinnollista elintä, jolla on lain mukainen oikeus valvoa viinien ja tislattujen alkoholijuomien myyntiä.

▼M1

2 artikla

Kansallinen ja suosituimmuuskohtelu

1. Kanadan toimivaltaiset viranomaiset antavat yhteisön tuotteita oleville alkoholijuomille kansallisen ja suosituimmuuskohtelun WTO-sopimuksen mukaisesti. Provinssien tasolla kansallinen ja suosituimmuuskohtelu tarkoittaa kohtelua, joka ei ole vähemmän edullinen kuin asianomaisen provinssin mille tahansa kanadalaisia tai kolmannen maan tuotteita oleville tavaroille myöntämä edullisin suosituimmuuskohtelu.

2. Poiketen siitä, mitä 1 kohdassa säädetään, Kanadan toimivaltaiset viranomaiset voivat jatkaa seuraavanlaisten toimenpiteiden soveltamista lainkäyttöalueellaan edellyttäen, että toimenpiteet pannaan täytäntöön Kanadan lainsäädännön mukaisesti:

a) rajoittaa tislaamossa tai viinitehtaassa tapahtuva myynti siellä valmistettuihin tislattuihin alkoholijuomiin tai viineihin hinnalla, joka ei ole alhaisempi kuin samojen tislattujen alkoholijuomien tai viinien hinnat myyntipisteissä, joihin yhteisön tuotteilla on pääsy;

▼M2

b) vaatia, että Ontarion ja Brittiläisen Kolumbian yksityisissä viinikaupoissa, jotka sijaitsevat tuotantopaikan ulkopuolella, myydään ainoastaan Kanadan viinitehtaissa valmistettua viiniä. Näiden tuotantopaikan ulkopuolella sijaitsevien yksityisten viinikauppojen, joissa kyseisissä provinsseissa saa myydä ainoastaan Kanadan viinitehtaissa valmistettua viiniä, lukumäärä saa olla enintään 292 Ontariossa ja 60 Brittiläisessä Kolumbiassa;

▼M1

c) vaatia, että Quebecin sekatavarakaupoissa sovellettavien säännösten mukaisesti myytävän viinin, jolla ei ole alkuperänimitystä eikä merkintää lajikkeesta, on oltava pullotettu Quebecissä, jos Quebecissa on muita myyntipisteitä viinille, joka on yhteisön tuote, riippumatta siitä onko tämä viini Quebecissa vai muualla pullotettu, lukuun ottamatta nykyistä kahdeksaa viinimerkkiä, joilla on alkuperänimitys.

3 artikla

Maantieteelliset merkinnät

1. Kanadan toimivaltaiset viranomaiset eivät merkitse luetteloon eivätkä myy viinejä tai väkeviä alkoholijuomia, joissa on virheellisesti Kanadan lainsäädännössä suojattu maantieteellinen merkintä.

2. Kanadan toimivaltaiset viranomaiset jatkavat viinien ostoon ja myyntiin liittyviä toimia toteuttaessaan ostosääntöjensä ja -menettelyjensä soveltamista yhteisön maantieteellisten nimitysten osalta siten, että kaupan ei pidetä viinejä, jotka eivät 1 päivänä marraskuuta 2002 olleet peräisin kyseisen nimityksen osoittamasta paikasta.

▼M2

4 artikla

Kaupallinen kohtelu

1. Toimivaltaiset viranomaiset noudattavat toisen sopimuspuolen tuotteiden hankintaan, jakeluun ja vähittäismyyntiin liittyviä toimia toteuttaessaan GATT-sopimuksen valtion yrityksiä koskevan XVII artiklan määräyksiä erityisesti siten, että ne tekevät kaikki päätökset pelkästään kaupallisista näkökohdista ja antavat toisen sopimuspuolen yrityksille perinteisten kaupallisten käytäntöjen mukaisesti asianmukaisen mahdollisuuden kilpailla tällaisiin hankintoihin osallistumisesta.

2. Kumpikin sopimuspuoli toteuttaa kaikki mahdolliset toimenpiteet varmistaakseen, että yritys, jolle on myönnetty monopoli viinien ja väkevien alkoholijuomien kauppaan ja myyntiin sopimuspuolen alueella, ei käytä monopoliasemaansa ryhtyäkseen harjoittamaan, joko suoraan tai välillisesti, mukaan lukien tällaisten yritysten toimet emo- tai tytäryritystensä tai muiden samassa omistuksessa olevien yritysten kanssa, viinin ja väkevien alkoholijuomien myyntiä markkinoilla, jotka sijaitsevat sen alueen ulkopuolella, jolla yrityksellä on monopoliasema, niin että myynnin harjoittamisella on kilpailua tuntuvasti kyseisillä markkinoilla rajoittava kilpailunvastainen vaikutus.

4 a artikla

Hinnoittelu

1. Sopimuspuolten toimivaltaiset viranomaiset varmistavat, että korotukset, palvelukustannukset tai muut hinnoittelutoimenpiteet eivät ole syrjiviä, että niitä sovelletaan kaikkeen vähittäismyyntiin ja että ne ovat 2 artiklan mukaisia.

2. Palvelukustannusten eroa voidaan soveltaa toisen sopimuspuolen tuotteeseen ainoastaan, jos se ei ole suurempi kuin toisen sopimuspuolen tuotteen kaupan pitämiseen tavanomaisesti liittyvät lisäkustannukset, ottaen huomioon muun muassa jakelumenetelmistä ja -tiheydestä johtuvat lisäkustannukset.

3. Kumpikin sopimuspuoli varmistaa, ettei palvelukustannuksia sovelleta toisen sopimuspuolen tuotteeseen tuotteen arvon perusteella.

4. Palvelukustannusten ero on perusteltava niiden normaalien kirjanpitokäytäntöjen mukaisesti, joita riippumattomat tarkastajat soveltavat tehdessään toisen sopimuspuolen pyynnöstä tarkastuksen vuoden kuluessa viinejä ja väkeviä alkoholijuomia koskevan vuonna 2003 tehdyn sopimuksen voimaantulosta ja tämän jälkeen kyseisen sopimuspuolen pyynnöstä vähintään neljän vuoden välein. Tarkastustuloksista on ilmoitettava sopimuspuolille vuoden kuluessa tarkastuspyynnöstä.

5. Toimivaltaisten viranomaisten on saatettava palvelukustannusten eron vuoksi perittävät lisähinnat tarpeen mukaan ajan tasalle, jotta 4 a artiklan 2 kohdassa annettu sitoumus voidaan ottaa huomioon.

6. Toimivaltaisten viranomaisten on julkaistava palvelukustannusten eron vuoksi perittävät lisähinnat esimerkiksi virallisella verkkosivustollaan.

7. Toimivaltaisten viranomaisten on perustettava yhteyspiste vastaamaan toisesta sopimuspuolesta lähtöisin oleviin kysymyksiin ja huolenaiheisiin, jotka koskevat palvelukustannusten eron vuoksi perittäviä lisähintoja. Sopimuspuoli vastaa toisesta sopimuspuolesta lähtöisin olevaan pyyntöön kirjallisesti 60 päivän kuluessa pyynnön vastaanottamisesta.

▼M2

4 b artikla

Sekoittamisvaatimukset

Kumpikaan sopimuspuoli ei saa hyväksyä tai pitää voimassa toimenpiteitä, joissa edellytetään, että toisen sopimuspuolen alueelta pullotusta varten tuodut tislatut alkoholijuomat olisi sekoitettava tuojana olevan sopimuspuolen tislattujen alkoholijuomien kanssa.

▼B

5 artikla

Luetteloon merkitseminen ja luettelosta poistaminen

1. Jokaisen Kanadan toimivaltaisten viranomaisten tekemän, yhteisön tuotteiden luetteloon merkitsemiseen tai luettelosta poistamiseen liittyvän toimenpiteen täytyy olla:

a) tasapuolinen;

b) normaaleihin kaupallisiin seikkoihin perustuva;

c) avoin, eikä sitä saa käyttää peiteltynä kaupan esteenä; sekä olla:

d) julkaistu ja kyseisten tuotteiden kaupasta, luetteloon merkitsemisestä tai luettelosta poistamista koskevista päätöksistä kiinnostuneiden henkilöiden käyttöön saatettu.

2. Yhteisön tuotteiden luetteloon merkitsemiseksi tehtyjen hakemusten sekä niiden poistamista luettelosta koskevien päätösten osalta Kanadan toimivaltaiset viranomaiset

a) antavat hakijoille nopeasti kirjallisen tiedonannon päätöksistä;

▼M1

b) perustelevat luetteloon merkitsemiseksi tehtyjen hakemusten epäämisen tai niiden poistamista luettelosta koskevat päätökset kirjallisesti;

▼B

c) vahvistavat hallinnollisen valitusmenettelyn, joka mahdollistaa kieltävän vastauksen tuotteen luetteloon merkitsemiseksi tehtyyn hakemukseen antavan tai tuotteen poistamista luettelosta koskevan päätöksen nopean ja puolueettoman tutkimisen.

6 artikla

Neuvottelut

Sopimuspuolet seuraavat läheltä sopimuksen täytäntöönpanoa ja neuvottelevat keskenään jomman kumman sopimuspuolen pyynnöstä viipymättä kaikista sopimuksen tulkitsemiseen ja soveltamiseen liittyvistä kysymyksistä. Sopimuspuolet neuvottelevat erityisesti niistä toimenpiteistä, jotka nykyisin suosivat yhteisön tuotteiden myyntiä.

▼M1

7 artikla

Loppusäännökset

1. Sopimuspuolet säilyttävät WTO-sopimuksen mukaiset oikeutensa ja velvollisuutensa.

2. Tällä sopimuksella ei rajoiteta toimittajan, tämän edustajan tai muun kolmannen osapuolen Kanadan lainsäädännön mukaisia oikeuksia.

3. Tämän sopimuksen määräyksiä ei sovelleta Kanadan provinssiviranomaiseen siltä osin kuin se ei käytä toimivaltaansa ohjata tuotevalikoimaa ja vähittäismyyntiä.

▼B

8 artikla

Kesto

Tämä sopimus tulee voimaan sinä päivänä, jona se allekirjoitetaan.

Tämä sopimus on voimassa rajoittamattoman ajan. ►M1 Kumpi tahansa osapuoli voi saattaa sopimuksen päättymään ilmoittamalla siitä vuotta edeltäkäsin. ◄

▼M1

Jos jompikumpi sopimuspuoli saattaa viinien ja väkevien alkoholijuomien kaupasta tehdyn Euroopan yhteisön ja Kanadan sopimuksen päättymään, tällainen päättäminen merkitsee myös tämän sopimuksen voimassaolon päättymistä samanaikaisesti.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

KIRJEENVAIHTO

Kirje N:o 1

Brysselissä 28. helmikuuta 1989

Arvoisa Herra,

Viittaan Kanadan ja Euroopan talousyhteisön väliseen alkoholijuomien kauppaa koskevaan sopimukseen, joka on allekirjoitettu tänään.

Haluaisin vahvistaa, että Kanadan pääministeri ja Kanadan provinssien pääministerit ovat sopineet aloittavansa neuvottelut, joihin osallistuvat liittohallitus ja provinssihallitukset, provinssien välisten alkoholijuomien, mukaan lukien olut, kaupan esteiden vähentämisestä tai poistamisesta.

Kanada saattaa toimenpiteensä oluen hinnan osalta tullitariffeja ja kauppaa koskevassa yleissopimuksessa tarkoitettujen velvollisuuksiensa mukaisiksi jos tämä menettely johtaa myönteiseen tulokseen.

Kunnioittavasti Teidän,

Kanadan hallituksen puolesta

Kirje N:o 2

Brysselissä 28. helmikuuta 1989

Arvoisa Herra,

Ilmoitan täten vastaanottaneeni tänä päivänä päivätyn kirjeenne, joka koskee olueen sovellettuja korotuksen eroja.

Olen tietoinen Kanadan hallituksen aikomuksesta saattaa toimenpiteensä oluen hinnan osalta tullitariffeja ja kauppaa koskevassa yleissopimuksessa tarkoitettujen velvollisuuksiensa mukaisiksi.

Kunnioittavasti Teidän,

Euroopan yhteisöjen neuvoston puolesta

Kirje N:o 1

Brysselissä 28.helmikuuta 1989

Arvoisa Herra,

Tänään allekirjoittamamme kahdenvälisen Kanadan ja yhteisön välisten, Kanadan provinssien alkoholiviranomaisten menettelyä koskevien erimielisyyksien ratkaisemiseksi tehdyn sopimuksen yhteydessä vahvistan, että yhteisö on valmis aloittamaan Kanadan kanssa neuvottelut alkoholijuomien kauppamerkintöjen molemminpuolisesta valvomisesta ja suojaamisesta. Huomioin, että Kanadan hallitus on myös valmis aloittamaan samanaikaisesti neuvottelut viinien alkuperämerkintöjen vastavuoroisesta hyväksymisestä, ja että me suostumme aloittamaan nämä neuvottelut vuoden 1989 ensimmäisen vuosineljänneksen aikana.

Olisin kiitollinen, jos voisitte vahvistaa Kanadan hallituksen olevan yhtä mieltä tämän kirjeen sisällöstä.

Kunnioittavasti Teidän,

Euroopan yhteisöjen neuvoston puolesta

Kirje N:o 2

Brysselissä 28. helmikuuta 1989

Arvoisa Herra,

Kiitän Teitä kirjeestä, jossa ilmoitetaan että yhteisö on valmis aloittamaan neuvottelut väkevien alkoholijuomien kauppamerkintöjen molemminpuolisesta valvomisesta ja suojaamisesta, sekä viinien alkuperämerkintöjen vastavuoroisesta hyväksymisestä. Vahvistan täten, että Kanadan hallitus on omasta puolestaan valmis aloittamaan ehdotetut neuvottelut.

Kunnioittavasti Teidän,

Kanadan hallituksen puolesta